หุ้นสหรัฐขยับขึ้นเล็กน้อย
ตลาดหุ้นสหรัฐฯ ปิดผสมผสาน หลังข้อมูลใหม่ทางเศรษฐกิจอยู่ในทิศทางตามที่คาดหมายไว้
19 มี.ค. 2553

ตลาดหุ้นสหรัฐฯ ปิดผสมผสาน หลังข้อมูลใหม่ทางเศรษฐกิจอยู่ในทิศทางตามที่คาดหมายไว้
ดัชนีหุ้นดาวโจนส์ เพิ่มขึ้น 45.50 จุด (0.42 เปอร์เซ็นต์) ปิดที่ 10,779.17 จุด แนสแดก เพิ่มขึ้น 2.19 จุด (0.09 เปอร์เซ็นต์) ปิดที่ 2,391.28 จุด เอสแอนด์พี ลดลง 0.39 จุด (0.03 เปอร์เซ็นต์) ปิดที่ 1,165.82 จุด
ทั้งนี้รัฐบาลสหรัฐฯระบุว่าดัชนีราคาผู้บริโภค ไม่มีการเปลี่ยนแปลงในเดือนกุมภาพันธ์ ขณะที่นักวิเคราะห์คาดหมายว่าจะเพิ่มขึ้น 0.1 เปอร์เซ็นต์ หลังจากเดือนก่อนหน้านี้ เพิ่มขึ้น 0.2 เปอร์เซ็นต์
ขณะเดียวกันกระทรวงแรงงานระบุว่ายอดผู้เข้ารับสิทธิประโยชน์คนว่างงานเมื่อสัปดาห์ที่แล้ว ลดลงจากสัปดาห์ก่อนหน้า 5,000 ราย เหลือ 457,000 ราย ขณะที่นักวิเคราะห์คาดหมายไว้ว่าน่าจะอยู่ที่ 455,000 ราย อย่างไรก็ตามตัวเลขดังกล่าวสะท้อนถึงปัญหาที่ยังคงอยู่ในตลาดแรงงาน